У сферы занятасці не страчваюць актуальнасці пытанні прафесійнай сегрэгацыі, высокага ўзроўню канцэнтрацыі жанчын у сацыяльных галінах. Гэта, дарэчы, адна з прычын гендарнага разрыву ў заработнай плаце (крыху больш за 23 працэнты). Мужчыны ў асноўным працуюць у прамысловасці, будаўніцтве, цяжкім машынабудаванні - сферах, якія больш высока аплачваюцца. Аднак у апошнія гады намецілася тэндэнцыя да скарачэння разрыву ў зарплаце. Так, напрыклад, калі ў 2013 годзе суадносіны намінальнай налічанай сярэднямесячнай заработнай платы жанчын і мужчын былі 74,5 працэнта, то ў 2014 годзе - 76,6 працэнта.